Poročilo skupna tura plezanje v zaledenelih slapovih Mlačca 2004
V nedeljo, 29 februarja smo izpeljali skupno turo na umetnih slapovih v Mojstrani. To je edina lokacija na kateri lahko ob tolikšnem številu udeležencev varno izvedemo takšno skupno turo. V uvodnem delu se je predstavila tehnika plezanja v ledu, izdelava varovanja, varovališča in spusta v ledu. Medtem so naši alpinisti in pripravniki pripravili vrvi za varovanje. V nadaljevanju so tečajniki pod budnim nadzorom samostojno plezali in preizkušali različne tehnike gibanja v ledu.
Z uradnim delom smo zaključili ob 16:00, neuradno pa v piceriji nekoliko kasneje. Za uporabo slapov smo plačali 21 000 SIT. Skupne ture se je udeležilo 32 članov odseka.

Zahvaljujem se vsem alpinistom in pripravnikom za pomoč pri izvedbi ture.

